**BILBOKO ZINEMALDI FANTASTIKOAK – FANT 24K MARC MARTÍNEZEN *"FRAMED”* LEHENENGO FILM LUZEA ESKAINIKO DU GAUR ARRATSALDEAN SEKZIO OFIZIALAREN BARRUAN**

* **Zuzendari katalanak eta David Horvath antzezleetako batek gaur aurkeztu dute Bilbon ikus-entzuleek 20:00etan Golem – Alhondigako 1. Aretoan ikusi ahal izango duten beldurrezko film luze independentea.**

*Bilbon, 2018ko maiatzaren 9an.*Bilboko Zinemaldi Fantastikoak – FANT 24k, etorkizun handiko Marc Martínez zinegilearen lehenengo film luzea den *“Framed”* (Espainia, 2017) eskainiko du gaur arratsaldean bere Sekzio Ofizialean. Filma 20:00etan eskainiko da, Golem – Alhondigako 1. Aretoan, eta gaur goizean aurkeztu da, **Marc Martínez** zuzendaria eta **David Horvath** antzezleetako bat bertan zirela, **Justo Ezenarro** FANTeko zuzendariak lagunduta.

*“Framed”* lanaren gidoia Marc Martínez Jordán berak eta Jaume Cuspinerak, ESCACeko karrera amaierako proiektuen gidoi tutore, eta besteak beste *“Eva”* (Kike Maíllo, 2011) eta *“Animals”* (Marçal Forés, 2012) lanen gidoiaren garapenaren arduradun denak, idatzi dute. *“Framed”* filmak beldurrezko zinearen osagai klasikoenak komunikazioaren teknologia berrien (Facebook, Instagram, Twitter, etc...) gorakada geldiezinarekin nahasten ditu. Bizi garen gizartea aldatzen ari den fenomeno teknologikoa. *“Framed”,* biraltasunaren fenomenoaren aurrean gero eta mendekotasun handiagoa duen gizartearen neurririk gabeko erabilera kritikatzen duen beldurrezko entsegua da, umorezko ukituarekin.

*“Framed”,* Internetera konektatuta dagoen edozein gailu mugikorretik bideoa *streaming-ez* emititzeko aukera ematen duen aplikazioa da. Inolako zentsurarik ez dagoenez, erabiltzaile askok edozer egiten dute ahalik eta jarraitzaile gehien lortzeko: jipoiak eta bortxaketak ugariak dira *streaming*-etan, ez dago mugarik. Filmaren protagonista Alex da, Berlinera lan egitera joan aurreko gauean adiskideekin elkartzen den gaztea. Gaua lasai samar joango da, heriotza dakarten jolas makabroetan eta krudeletan parte hartzera behartzen dituzten hiru tipok erasotzen dituzten arte. Dena *streaming-ez* emitituko da, helburu bakarrarekin: *Framed*-en inoiz ikusi gabeko ikus-entzule kopurua lortzea.

**Marc Martínez Jordán** Zuzendaritzan graduatu zen SCACen 2012an. Bere lehenengo filma karrera amaierako lana izan zen, “*Timothy”* (2012) film laburra, eta 36 sari irabazi eta 200 aukeraketa ofizial inguru izan zituen mundu osoko zinemaldietan. 2013an “*Los Inocentes”*lanaren zuzendarietako bat ere izan zen, Escándalo Films etxeak ekoiztu zuen etaEuropako zenbait zinemalditan aukeratu zen *slasher* nerabea. Bere azken lanak, 20 euroko aurrekontua izan duen *“Caradecaballo”* zuri-beltzezko filmak, protagonista bera eta bere amona izan dituenak, nazio eta nazioarte mailako 60 sari baino gehiago irabazi ditu, horien artean FANT 2015eko film labur hoberenarena.

SEKZIO PARALELOAK

Golem – Alhondigako 2. Aretoko doako programazioaren barruan, bihar, OSTEGUNEAN, 17:45ean, FANTeko Maisuak sekzioaren barruan, iaz hil zen George A. Romeroren *“Atracción diabólica”* (1988) lana eskainiko da. Horrez gain, 19:50ean, Panorama sekzioaren barruan, ikus-entzuleek “Madraza” film argentinarra ikusi ahal izango dute, eta 22:00etan, Simeon Halliganek zuzendutako *“White Settlers”.*

Sekzio ofizialeko emanaldia amaitu ondoren, biharko FANTeko programazioak proposamen interesgarriak eskaintzen ditu, William Dieterieren *“Portrait of Jennie”* lana, adibidez, FANT Erreskatean sekzioaren barruan, estreinatu zenetik 70 urte betetzen direnean, Paul Urkijoren –FANTrobia Saria 2018– *“Errementari”* (2018), Steven Spielbergen *“Encuentros en la tercera fase”* klasikoaren kopia birmasterizatu baten emanaldi berezia eta Sitgeseko azken zinemaldian Dokumental Hoberenaren saria lortu zuen eta 91 minututan, zinea hankaz gora jarri zuen “Psicosis” filmaren dutxako eszenaren 52 planoak aztertzen dituen Alexandre O. Philipperen *“78/52 La escena que cambio el cine”* lana.

FITXA: *FRAMED*

Espainia / 2018 / 78 min.

Zuzendaria: Marc Martínez Jordán.

Gidoia: Jaume Cuspinera, Marc Martínez Jordán.

Ekoizpena: Carles Herrera, Pau Pernia, David Cebrián, Joan Ramón Armadás, Marc Carreté.

Musika: Jordi Dalmau

Muntaketa: Marc Martínez Jordán.

Antzezleak: Álex Maruny, Daniel Horvath, Joe Manjón, Biel Montoro, Ann Perelló, Carlus Fàbrega, Júlia Molins, Clàudia Pons.

TRAILERRA: <https://vimeo.com/186064939>

FANT24ri buruzko informazio guztia: [www.fantbilbao.eus](http://www.fantbilbao.eus)